TEAMG มือขึ้น ม.ค.-มี.ค. 65 คว้างาน 9 โครงการ มูลค่า 409 ลบ.  
TEAMG เดินหน้าเซ็นสัญญาใหม่ 9 โครงการ ช่วงเดือน ม.ค.- มี.ค. 65 มูลค่ารวม 409 ลบ. ซึ่งสัญญาจ้างที่ปรึกษาในส่วนของงานจากสำนักการระบายน้ำ 2 โครงการ การประปานครหลวง 1 โครงการ กรมชลประทาน 2 โครงการ กรมทางหลวง 3 โครงการ และการไฟฟ้าส่วนภูมิภาค 1 โครงการ
TEAMG เดินหน้าเซ็นสัญญาใหม่ 9 โครงการ ช่วงเดือน ม.ค.- มี.ค. 65 มูลค่ารวม 409 ลบ. ซึ่งสัญญาจ้างที่ปรึกษาในส่วนของงานจากสำนักการระบายน้ำ 2 โครงการ การประปานครหลวง 1 โครงการ กรมชลประทาน 2 โครงการ กรมทางหลวง 3 โครงการ และการไฟฟ้าส่วนภูมิภาค 1 โครงการ
21 มี.ค. 2565

บริษัท ทีม คอนซัลติ้ง เอนจิเนียริ่ง แอนด์ แมเนจเมนท์ จำกัด (มหาชน) หรือ TEAMG เปิดเผยว่า บริษัทมีการลงนามสัญญาโครงการใหม่ที่สำคัญในเดือนมกราคม – มีนาคม 2565 รวมจำนวน 9 โครงการ มูลค่ารวมของงานไม่รวมภาษีมูลค่าเพิ่มเป็นเงินประมาณ 409 ล้านบาท ดังนี้
1.สัญญาจ้างที่ปรึกษาควบคุมการก่อสร้าง โครงการก่อสร้างอุโมงค์ระบายน้ำคลองเปรมประชากร จากคลองบางบัวลงสู่แม่น้ำเจ้าพระยา โดย TEAMG และ บริษัท วิศวกรรมธรณีและฐานราก จำกัด (บริษัทย่อยของบริษัท) ผู้ว่าจ้างคือ สำนักการระบายน้ำ กรุงเทพมหานคร
2.สัญญาจ้างที่ปรึกษาควบคุมงานก่อสร้าง โครงการก่อสร้างอุโมงค์ระบายน้ำคลองแสนแสบ จากอุโมงค์ระบายน้ำคลองแสนแสบและคลองลาดพร้าวถึงบริเวณซอยลาดพร้าว 130 โดยบริษัท ผู้ว่าจ้างคือสำนักการระบายน้ำ กรุงเทพมหานคร
3.สัญญาจ้างควบคุมงานก่อสร้างขยายกำลังการผลิตน้ำที่โรงงานผลิตน้ำมหาสวัสดิ์ขนาด 800,000 ลูกบาศก์เมตรต่อวัน พร้อมงานที่เกี่ยวข้อง สัญญา SV-901 โดยบริษัท ผู้ว่าจ้างคือ การประปานครหลวง
4.สัญญาจ้างที่ปรึกษาโครงการจัดทำแผนปฏิบัติการกรณีฉุกเฉิน (EAP) เขื่อนบางพระ โดยบริษัท และ บริษัท วิศวกรรมธรณีและฐานราก จำกัด (บริษัทย่อยของบริษัท) ผู้ว่าจ้างคือ กรมชลประทาน
5.สัญญาซื้อเครื่องมือวัดพฤติกรรมเขื่อน พร้อมติดตั้ง รวม 6 รายการ สำหรับงานทำนบดินหัวงาน และอาคารประกอบพร้อมส่วนประกอบอื่น โครงการอ่างเก็บน้ำลำสะพุง อันเนื่องมาจากพระราชดำริ จังหวัดชัยภูมิ โดยบริษัท วิศวกรรมธรณีและฐานราก จำกัด (บริษัทย่อยของบริษัท) ผู้ว่าจ้างคือ กรมชลประทาน
6.สัญญาจ้างที่ปรึกษาประจำสำนักสำรวจและออกแบบ (In House) เพื่อสนับสนุนงานด้านเทคนิคและวิศวกรรม ปี 2565 โดยบริษัท และ บริษัท ทีแอลที คอนซัลแตนส์ จำกัด (บริษัทร่วมของบริษัท) ผู้ว่าจ้างคือ กรมทางหลวง
7.สัญญาจ้างที่ปรึกษาสำรวจออกแบบสำรวจและออกแบบทางหลวง 4 ช่องจราจร บนทางหลวงหมายเลข 3267 ช่วง อ่างทอง – ต.บางโขมด โดยบริษัท และ บริษัท ทีแอลที คอนซัลแตนส์ จำกัด (บริษัทร่วมของบริษัท) ผู้ว่าจ้างคือ กรมทางหลวง
8.สัญญาจ้างที่ปรึกษาสำรวจและออกแบบทางหลวง 4 ช่องจราจร บนทางหลวงหมายเลข 117 ช่วงอุตรดิตถ์-ภูดู่ ตอน แยกป่าขนุน-แยกสักใหญ่ โดยบริษัท วิศวกรรมธรณีและฐานราก จำกัด (บริษัทย่อยของบริษัท) ผู้ว่าจ้างคือ กรมทางหลวง
9.สัญญาจ้างที่ปรึกษาและควบคุมงานงานปรับปรุงและเพิ่มประสิทธิภาพระบบปรับอากาศแบบรวมศูนย์ (Chiller) อาคารสำนักงานและอาคารศูนย์สั่งการระบบไฟฟ้า (SCADA) พื้นที่สำนักงานใหญ่และการไฟฟ้าส่วนภูมิภาคเขต จำนวน 12 แห่ง โดยบริษัท เอทีที คอนซัลแตนท์ จำกัด (บริษัทย่อยของบริษัท) ผู้ว่าจ้าง คือ การไฟฟ้าส่วนภูมิภาค